## **Vides Konsultatīvās Padomes komentāri par Klimata un enerģētikas ministrijas sagatavoto Gaisa piesārņojuma samazināšanas rīcības plānu 2025 – 2030. gadam.**

Sagatavotajā dokumentā ir aprakstīti Eiropas savienības un Latvijas normatīvie dokumenti, gaisa piesārņojuma stāvoklis un tā iemesli Latvijā. Definēti arī plāna mērķi. Kopumā tas atbilst Latvijas sabiedrības un vides aizsardzības interesēm. Tomēr vēlamies vērst dokumenta sagatavotāju uzmanību uz sekojošo:

**6. Rīcības virziens - emisiju samazināšana lauksaimniecības sektorā**

Finasējums rīcību ieviešanai kopumā (jau iezīmētais) 86.83 milj., papildus vēl norādītas citas programmas, kurās būtu iespējams iegūt finansējumu gaisa piesārņojuma samazināšanai lauksaimniecības sektorā.

Mērķis – samazināt izmešus par 1% gadā un kā galamērķis par 0,5 %. Vai tā ir efektīva finansējuma izmantošana? Vai mērķi nav pārāk niecīgi, īpaši, ņemot vērā lauksaimniecības piesārņojuma apjomu un tā ietekmi gan uz gaisu, gan ūdeni, gan cilvēku un ekosistēmu veselību.

**8. Rīcības virziens - gaisa kvalitātes monitorings un pārvaldība**

## Ierosinām “Papildus plānotie mērķa scenārija pasākumu” sadaļā papildināt ar M. 8.7. (skatīt zemāk). Gaisa piesārņojuma samazināšanai pilsētās apstādījumi (jaunveidotās ainavas un zaļumstādījumi) jāierīko tā, lai tie būtu spējīgi veikt gaisa aizsardzības funkcijas. Koku, krūmu un lakstaugu sugas, ja tie pareizi izvēlēti, var veidot būtisku buferi starp piesārņojuma zonām un dzīvojamajām vai biroju ēkām. VARAM būtu jāuzņemas atbalsta sniegšana pašvaldību darbiniekiem, lai plānošanas procesā tiktu izdarītas mērķtiecīgas izvēles. Dabas aizsardzības pārvaldei un, it īpaši Nacionālajam botāniskajam dārzam, kurā uzkrāta pieredze un zināšanas šajā jomā, būtu jāsagatavo materiāli un apmācību programma plānotājiem.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **B.8.4.** | Veicināt zaļās infrastruktūras risinājumus pilsētvidē un videi draudzīgu pašvaldību plānojumu izstrādi, kas palīdz risināt gaisa kvalitātes problēmas | Izstrādājot pašvaldību teritorijas plānojumus un teritorijas izmantošanas un apbūves noteikumus tiek izvērtēta esošās zaļās zonas platība un nepieciešamības gadījumā plānota tās palielināšana | NOxNMGOSPM2,5SO2 | Zaļās zonas platība pilsētvidē  | Pašvaldības | VARAM Dabas aizsardzības pārvalde  | 2025. gads | Pašvaldību budžets |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **M.8.6.** | Normatīvajos aktos ietvert deleģējumu pašvaldībām izdot saistošos noteikumus par jaunveidoto ainavu un zaļumstādījumu jaunu apstādījumu un parku apsaimniekošanu[[1]](#footnote-1) | Pašvaldības saistošajos noteikumos varēs paredzēt īpašus pasākumus koku ciršanai un stādījumu atjaunošanai pilsētas un ciema teritorijā. Pašvaldība var noteikt, kādos gadījumos attiecīgās zemes īpašniekam vai tiesiskajam valdītājam nepieciešama pašvaldības atļauja koku ciršanai ārpus meža.Pašvaldības tiek pilnvarotas lēmumā par atļaujas izsniegšanu koku ciršanai iekļaut papildu nosacījumus zemes īpašniekam atjaunot koku stādījumus, tiktāl, cik tas neierobežo pašvaldības rīcību un neuzliek tai papildu finansiālas saistības. | NOxNMGOSPM2,5SO2 | 1) piekritīgā normatīvā akta noteikšana[[2]](#footnote-2);2) grozījumu veikšana normatīvajos aktosxdcscx | ZM | VARAM, Latvijas Pašvaldību savienība | 1) 2025. gads2) 2026. gads | Esošā budžeta ietvaros |
| **M.8.7.** | Atbalsta pasākumi pašvaldību darbiniekiem par pret gaisa piesārņojumu noturīgu un to absorbējošu augu izvēli | “Gudru” un ilgtspējīgu apstādījumu plānošana un sortimenta atlase  | NOxNMGOSPM2,5SO2 | Apmācības un materiāli kompetentu lēmumu pieņemšanas sagatavošanai pašvaldībās. | VARAM  | Nacionālais Botāniskais dārzs | 2026 - 2027 | VAF |

1. Dodot šādu deleģējumu, vienlaikus tiek risināti jautājumi par jauniestādīto koku aizsardzību, pakārtoto darbību saraksta pietiekamu izvērsumu un pilnvarojumu pašvaldībām noteikt stādāmā koka sugu un lielumu, teritoriju, kurā stādīt kokus, un gadījumus, kad ir atjaunojami koku stādījumi. [↑](#footnote-ref-1)
2. Latvijas Pašvaldību savienība ierosināja uzsākt diskusiju par to, kuros normatīvajos aktos būtu jānosaka deleģējums pašvaldību saistošo noteikumu izstrādei, jo Meža likums nav šim problēmjautājumam atbilstošākais normatīvais akts [↑](#footnote-ref-2)